**Μάθημα 23ο**

|  |
| --- |
| **Επίπεδο:** Α τάξη**13η ενότητα:** Εθνικές γιορτές-Ελληνικός πολιτισμός **Δίψηφο:** αι**Διάρκεια:** 2 ώρες |
| **Στόχοι μαθήματος**Τα παιδιά στο τέλος του μαθήματος να είναι σε θέση να:  -να αναφέρουν τι γιορτάζουμε την 25 Μαρτίου χρησιμοποιώντας το λεξιλόγιο της ενότητας-εντοπίζουν το ‘αι’ και να διαβάζουν λέξεις που το περιέχουν-να γράφουν λέξεις που περιέχουν ‘αι’.**Λεξιλόγιο ενότητας**Η Ελλάδα, η σημαία, τα παιδιά, μαθαίνω, το ποίημα, η παρέλαση, η πατρίδα, οι Έλληνες, η Παναγία**Προϋπάρχουσα γνώση**Νηπιαγωγείο/Προδημοτική:Τα παιδιά έμαθαν:* τι γιορτάζουμε στις 25 Μαρτίου
* να αναγνωρίζουν την ελληνική σημαία
 |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| **Αφόρμηση (10 λεπτά)**Ο/Η εκπαιδευτικός μπαίνει στην τάξη κρατώντας ένα φάκελο που γράφει «25 Μαρτίου». Καλεί ένα παιδί να διαβάσει τι γράφει έξω από τον φάκελο και μέτα γράφει στον πίνακα την ημερομηνία. Έπειτα ο/η εκπαιδευτικός ζητάει από τα παιδιά να μαντέψουν τι περιέχει μέσα ο φάκελος. Για να τους βοηθήσει ρωτάει αν γνωρίζουν τι γιορτάζουμε αυτή τη μέρα στην Ελλάδα και στην Κύπρο. | ΟλομέλειαΦάκελος με εικόνες |
| **Δραστηριότητα 1 (10 λεπτά)**Μέτα από τη συζήτηση και αφού ακούσει διάφορες απαντήσεις η/ο εκπαιδευτικός ανοίγει τον φάκελο. Αρχικά βγάζει την εικόνα του Ευαγγελισμού της Θεοτόκου και την τοποθετεί στον πίνακα. Καλεί τα παιδιά να παρατηρήσουν την εικόνα και να αναφέρουν τι βλέπουν. Ο/Η εκπαιδευτικός καθοδηγεί τα παιδιά με ερωτήσεις όπως: ‘‘Ποιούς βλέπετε στην εικόνα; Τι λέει ο Άγγελος στην Παναγία;’’ Έπειτα ο/η εκπαιδευτικός αναφέρει πως στις 25η  Μαρτίου γιορτάζουμε τον Ευαγγελισμό της Θεοτόκου, δηλαδή το μήνυμα που έδωσε ο Αρχάγγελος Γαβριήλ στην Παναγία σχετικά με ότι θα γεννήσει το Χριστό, -(χρησιμοποιεί την εικόνα για να δείξει τον Αρχάγγελο Γαβριήλ και την Παναγία). | ΟλομέλειαΦάκελοςΕικόνα Ευαγγελισμού της ΘεοτόκουΠίνακας |
| **Δραστηριότητα 2 (15 λεπτά)**Στη συνέχεια η/ο εκπαιδευτικός βγάζει από το φάκελο την εικόνα που απεικονίζει την έναρξη της ελληνικής επανάστασης. Η/ο εκπαιδευτικός λέει στα παιδιά ότι η 25η Μαρτίου είναι δηλαδή διπλή γιορτή. Καλεί τα παιδιά να παρατηρήσουν την εικόνα και να μαντέψουν τι άλλο γιορτάζουμε. Κάνει ερωτήσεις όπως: ‘‘Ποιους βλέπετε στην εικόνα; Από πού είναι; (Έλληνες); Τι κρατάνε (την ελληνική σημαία);’’ Στη συνέχεια, ο/η εκπαιδευτικός εξηγεί πως στις 25 Μαρτίου του 1821 γιορτάζουμε την έναρξη της Ελληνικής επανάστασης για την ελευθερία των Ελλήνων από τους Οθωμανούς (Τούρκους). Έπειτα παρουσιάζει το power point και δείχνει που είναι η Ελλάδα, τους τσολιάδες και προβάλει σε βίντεο κάποιους από τους ήρωες της Ελληνικής Επανάστασης, καθώς και εικόνες από παρελάσεις και σχολικές γιορτές στην Ελλάδα, στην Κύπρο κα στην Αγγλία (εναλλακτικά μπορεί να τυπώσει τις διαφάνειες και να τις τοποθετήσει στο πίνακα). | ΟλομέλειαΕικόνα της Ελληνικής Επανάστασης.Λέξεις: Έλληνες, σημαία. Παρουσίαση: PowerPointΉρωες της Ελληνικής επανάστασης. <https://www.youtube.com/watch?v=kqLl0CcRFOg&t=29s> |
| **Δραστηριότητα 3 (10 λεπτά)**Ο/Η εκπαιδευτικός βγάζει τις υπόλοιπες εικόνες από το φάκελο και τις τοποθετεί με σειρά στον πίνακα και καλεί τα παιδιά να επαναλάβουν τι απεικονίζουν. Στη συνέχεια ο/η εκπαιδευτικός λέει στα παιδιά ότι θα παίξουμε το παιχνίδι «Δείξε». Δίνει τις καρτέλες με το νέο λεξιλόγιο σε κάθε ζευγάρι και εξηγεί ότι θα λέει τις λέξεις και αυτοί θα πρέπει να σηκώνουν ψηλά την αντίστοιχη καρτέλα.  | ΟλομέλειαΕικόνες και αντίστοιχες λέξεις:γ) Χάρτης της Ελλάδας: **Ελλάδα**δ) Ελληνική Σημαία: **σημαία**ε) Σχολική γιορτή: **γιορτή**ζ) Εικόνες παρέλασης: **παρέλαση**Δυάδες |
| **Δραστηριότητα 5 (15 λεπτά)**Στη συνέχεια ο/η εκπαιδευτικός προβάλει την εικόνα του μαθήματος, όπου τα παιδιά στην τάξη της Άννας κάνουν πρόβα το ποίημα για τη γιορτή της 25ης Μαρτίου, και κάνει ερωτήσεις όπως: ‘‘Ποιους βλέπεις στην εικόνα; Που είναι; Τι μαθαίνουν τα παιδιά; Τι κρατάνε;’’ Αφού ακούσει τις απαντήσεις γράφει την τελευταία απάντηση στον πίνακα. ‘‘Τα παιδιά κρατάνε τη σημαία της Ελλάδας’’. Έπειτα λέει στα παιδιά ότι θα διαβάσει την πρόταση και αυτά πρέπει να εντοπίσουν τον ήχο /ε/ στην πρόταση. Αν τα παιδιά δεν εντοπίσουν τον ήχο /ε/ στις λέξεις με ‘αι’ ο/η εκπαιδευτικός κυκλώνει τις λέξεις που περιέχουν αι, τις διαβάζει και ζητά από τα παιδιά να πουν πώς φωνάζουν αυτά τα δύο γράμματα. Αναμένεται ότι τα παιδιά θα αναφέρουν πως τα δύο αυτά γράμματα φωνάζουν /ε/.\*Για εμπέδωση του αι μπορούν να χρησιμοποιηθούν οι εικόνες με τις λέξεις: παιδιά, παίζω, μαθαίνω. Ο/η εκπαιδευτικός καλεί τα παιδιά να τις διαβάσουν (αναμένεται να τις γνωρίζουν αφού τις έχουν διδαχτεί προφορικά). | ΟλομέλειαΕικόνα μαθήματοςΠίνακαςΟλομέλειαΕικόνες ‘αι’ |
| **Δραστηριότητα 6 (15 λεπτά)**Στη συνέχεια ο/η εκπαιδευτικός διαβάζει το κείμενο και μεταφράζει με τη βοήθεια των εικόνων. Ακολούθως ζητά από τα παιδιά να εντοπίσουν τις λέξεις που περιέχουν «αι» στο κείμενο και τα καλεί ένα ένα να τα κυκλώσουν στον πίνακα. Μετά χωρίζει τα παιδιά σε δύο ομάδες και τα καλεί να διαβάσουν το ποίημα δυνατά (μια στροφή κάθε ομάδα).Κείμενο:**25η Μαρτίου**Η Ελλάδα έχει γιορτήκαι η σημαία μας γελά.Χαίρε ο Γαβριήλ φώναξεστη γλυκιά μας Παναγιά. Εικοστή Πέμπτη Μαρτίου!όμορφη διπλή χαρά Όλοι χαίρονται και λένεΖήτω η Ελλάδα και δόξα να ‘χεις Παναγιά! | ΟλομέλειαΠίνακαςΕικόνες λεξιλογίου |
| **Δραστηριότητα 7 (20 λεπτά)**Ακολούθως δίνεται το φύλλο εργασίας. Κάθε παιδί που τελειώνει γράφει τις λέξεις: η σημαία, η Παναγία, τα παιδιά, η Ελλάδα, η παρέλαση, στο τετράδιο οριστικού άρθρου. | Φύλλο εργασίαςΤετράδιο οριστικού άρθρου |
| **Δραστηριότητα 8 (15 λεπτά)**Τα παιδιά φτιάχνουν τη σημαία της Ελλάδας. | Σημαίαχρωματιστά μολύβιακαλαμάκια/ξυλάκια |
| **Αξιολόγηση (10 λεπτά)**Ο/Η εκπαιδευτικός βάζει το τραγούδι «Της πατρίδας μου η σημαία». Την πρώτη φορά εξηγεί τι λέει το τραγούδι χρησιμοποιώντας τις εικόνες της ενότητας. Τη δεύτερη φορά καλεί τα παιδιά να σηκώσουν τη σημαία τους ψηλά όταν ακούσουν τη λέξη ‘σημαία’ και να δείχνουν τα χρώματα της όταν αναφέρονται στο τραγούδι. Αν υπάρχει χρόνος τα παιδιά μπορούν να μάθουν την πρώτη στροφή του τραγουδιού. | ΟλομέλειαΦύλλο εργασίαςΤραγούδι: <https://www.youtube.com/watch?v=NglLKMn5uEA&t=12s>  |